Euro a continuat să se aprecieze luni şi a atins cotaţii apropiate de 4,6 lei pe piaţa interbancară, la finalul şedinţei pietei valutare de luni, pe fondul accentuării tensiunilor politice.

Banca Naţională a României (BNR) a anunţat luni un curs de referinţă de 4,5859 lei/euro, în creştere cu 0,1% faţă de nivelul precedent, în contrast cu tendinţa regională, în condiţiile în care situaţia politică tensionată din România şi depunerea unei moţiuni de cenzură de către alianţa PSD-ALDE împotriva propriului guvern afectează moneda naţională.

Joi, după anunţul BNR, euro a continuat să se aprecieze în raport cu leul pe piaţa interbancară, ajungând la valoarea de 4,5989 lei.

Totodată, dolarul american s-a apreciat la 4,1148 lei (cursul BNR de luni - 4,0984 lei), iar francul elveţian a avansat la 4,2263 lei (4,2167 lei cursul BNR).

Monedele din regiune au avut evoluţii mixte în raportul cu leu. Astfel, zlotul polonez a rămas constant, la 1,0899 lei (1,0892 lei cursul BNR), coroana cehă a crescut uşor la la 0,1757 lei (0,1750 lei cursul BNR), iar forintul maghiar a avansat la 1,4940 lei pentru 100 de forinţi (1,4930 lei cursul BNR).

Tensiunile politice s-au accentuat luni, pe fondul negocierilor dintre partidele politice referitoare la moţiunea de cenzură.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.